Sacred Texts  Classics  Index  Previous  Next  Buy this Book at
Amazon.com  Tacitus: Annals Book 13 [40]   40. At Tiridates
pudore et metu, ne, si concessisset obsidioni, nihil opis in
ipso videretur, si prohiberet, impeditis locis seque et
equestres copias inligaret, statuit postremo ostendere aciem et
dato die proelium incipere vel simulatione fugae locum fraudi
parare. igitur repente agmen Romanum circumfundit, non ignaro
duce nostro, qui viae pariter et pugnae composuerat exercitum.
latere dextro tertia legio, sinistro sexta incedebat, mediis
decimanorum delectis; recepta inter ordines impedimenta, et
tergum mille equites tuebantur, quibus iusserat, ut instantibus
comminus resisterent, refugos non sequerentur. in cornibus pedes
sagittarius et cetera manus equitum ibat, productior cornu
sinistro per ima collium, ut, si hostis intravisset, fronte
simul et sinu exciperetur. adsultare ex diverso Tiridates, non
usque ad ictum teli, sed tum minitans, tum specie trepidantis,
si laxare ordines et diversos consect